Gradonačelnik

KLASA:363-01/18-09/09

URBROJ: 2117/01-01-18-7

Dubrovnik, 3. travnja 2018.

Na temelju članka 48. Zakona o lokalnoj i područnoj (regionalnoj) samoupravi („Narodne novine“, br. 33/01., 60/01., 129/05., 109/07., 125/08., 36/09., 150/11., 144/12., 19/13. – pročišćeni tekst) i članka 41. Statuta Grada Dubrovnika (“Službeni glasnik Grada Dubrovnika“, br. 4/09., 6/10., 3/11., 14/12., 5/13., 6/13. – pročišćeni tekst, 9/15. i 5/18.), Gradonačelnik Grada Dubrovnika donosi sljedeći

Z A K L J U Č A K

1. Utvrđuje se prijedlog Zaključka o sklapanju Ugovora o pružanju komunalne usluge i o naknadi troškova prijevoza putnika u javnom prometu i upućuje se Gradskom vijeću Grada Dubrovnika na raspravljanje i donošenje.
2. Izvjestitelji u ovoj točki bit će gradonačelnik Grada Dubrovnika Mato Franković i privremeni pročelnik Zlatko Uršić

Gradonačelnik

Mato Franković

DOSTAVITI:

1. Služba Gradskog vijeća Grada Dubrovnika, ovdje
2. Upravni odjel za komunalne djelatnosti i mjesnu samoupravu, ovdje
3. Evidencija
4. Pismohrana

Gradsko vijeće

KLASA:

URBROJ:

Dubrovnik,

Na temelju članka 35. Zakona o lokalnoj i područnoj (regionalnoj) samoupravi („Narodne novine“, br. 33/01., 60/01., 129/05., 109/07., 125/08., 36/09., 150/11., 144/12., 19/13. – pročišćeni tekst) i članka 32. Statuta Grada Dubrovnika („Službeni glasnik Grada Dubrovnika“, broj: 4/09., 6/10., 3/11., 14/12., 5/13., 6/13. – pročišćeni tekst, 9/15. i 5/18.), Gradsko vijeće Grada Dubrovnika na \_\_\_ sjednici, \_\_\_ održanoj \_\_\_\_\_\_\_ 2018., donijelo je sljedeći

Z A K L J U Č A K

1. Prihvaća se tekst Ugovora o pružanju komunalne usluge i o naknadi troškova prijevoza putnika u javnom prometu.
2. Tekst Ugovora iz točke 1. ovoga zaključka čini sastavni dio istog.
3. Ovlašćuje se Gradonačelnik Grada Dubrovnika Mato Franković potpisati Ugovor.

Predsjednik Gradskog vijeća

Marko Potrebica

*O b r a z l o ž e n j e*

*Grad Dubrovnik je sukladno odredbi članka 4. stavka l. točke l. Zakona o komunalnom gospodarstvu (Narodne novine 36/95, 70/97, 128/99, 57/00, 129/00, 59/01, 26/03, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14, 36/15)  obavljanje komunalne djelatnosti javnog prijevoza putnika u javnom prometu povjerio LIBERTAS-DUBROVNIK d.o.o. u kojem Grad Dubrovnik ima 84,5 % udjela.*

*Djelatnost prijevoza putnika u javnom prometu na linijama unutar zona koje utvrđuju jedinice lokalne samouprave za čija područja se prijevoz odvija, osim prijevoza željeznicom, je komunalna djelatnost i obavlja se kao javna služba sukladno odredbama Zakona o komunalnom gospodarstvu*

*Uredbom (EZ) br.1370/2007 Europskog parlamenta i Vijeća od 23. listopada 2007. o uslugama javnog željezničkog i cestovnog prijevoza putnika i stavljanju izvan snage uredaba Vijeća (EEZ) br. 1191/69 i (EEZ) br.1107/70 ( Sl.L 315/1) i Direktivama br. 2014/24/EU i br. 2014/25/EU i Uredbom 2016/2338 Europskog Parlamenta i Vijeća koja je stupila na snagu 24.12.2017. propisan je obvezni sadržaj ugovora o javnim uslugama i opća pravila, parametri za izračun, nadzor i provjeru naknade i iznosa financijskih sredstava potrebnih za pokriće operativnih troškova za javne usluge prijevoza putnika u javnom prometu, uzimajući u obzir sve dozvoljene rashode i razumnu dobit, na objektivan i transparentan način uz ograničavanje trajanja ugovora.*

*Radi usklađenja s Uredbama i Direktivama pokrenut je postupak za izradu ugovora o javnim uslugama. Gradonačelnik je zaključkom od 16.11.2017. godine imenovao Radnu skupinu za izradu ugovora o pružanju komunalne usluge i osiguranju javnog linijskog prijevoza putnika u Gradu Dubrovniku.*

*Prijedlogom ugovora utvrđuju se međusobna prava i obveze ugovornih strana vezano za obavljanje komunalne djelatnosti prijevoza putnika u javnom prometu autobusima, na određenim linijama po unaprijed utvrđenom voznom redu, cijeni i općim prijevoznim uvjetima, na području Grada Dubrovnika i ostalih općina slijednica bivše Općine Dubrovnik, od kojih su sve suvlasnice LIBERTAS-DUBROVNIK d.o.o.*

*Standardi kvalitete javnih usluga prijevoza putnika u javnom prometu sastoje se od tehničkih standarda kvalitete, operativnih standarda kvalitete te standarda komunikacije s putnicima. Metodologijom izračuna neto financijskog učinka definirani su elementi izračuna neto financijskog učinka za određeno razdoblje kao razlike troškova prijevoza putnika u javnom prometu i prihoda LIBERTAS-DUBROVNIK d.o.o. nastalih obavljanjem djelatnosti javnog prijevoza putnika na području Grada Dubrovnika i ostalih općina.*

*Prijedlog Ugovora s prilozima prihvatila je Radna skupina, a tekst istog je usuglašen je s Ministarstvom mora, prometa i infrastrukture.*

*Sklapanje ugovora usklađenog s ranije navedenim Uredbama i Direktivama najvažniji je preduvjet za povlačenje sredstava iz EU fondova za obnovu voznog parka LIBERTAS-DUBROVNIK d.o.o. za koju je svrhu određeno 18.000.000,00 kn što bi trebalo biti dostatno za nabavku 9-11 autobusa (ovisno o cijeni koja će se postići na javnom nadmetanju) u cijelosti financiranih sredstvima iz EU (85%) i  Ministarstva mora, prometa i infrastrukture (15%).*

*Slijedom naprijed navedenog predlaže se Gradskom vijeću Grada Dubrovnika donošenje Zaključka o sklapanju Ugovora o pružanju komunalne usluge i o nadoknadi troškova prijevoza putnika u javnom prometu.“*

**UGOVOR O PRUŽANJU KOMUNALNE USLUGE I O NADOKNADI**

**TROŠKOVA PRIJEVOZA PUTNIKA U JAVNOM PROMETU**

Travanj 2018. godine

Sadržaj

[I. OPĆA ODREDBA 3](file:///C:\Users\tajnvur\AppData\Local\Temp\Ugovor%20o%20pružanju%20komunalne%20usluge%20JPP-usvojeni%20komentari%20MMPI_final.docx#_Toc500148584)

[II. TUMAČENJA POJMOVA 4](file:///C:\Users\tajnvur\AppData\Local\Temp\Ugovor%20o%20pružanju%20komunalne%20usluge%20JPP-usvojeni%20komentari%20MMPI_final.docx#_Toc500148585)

[III. PREDMET UGOVORA 5](file:///C:\Users\tajnvur\AppData\Local\Temp\Ugovor%20o%20pružanju%20komunalne%20usluge%20JPP-usvojeni%20komentari%20MMPI_final.docx#_Toc500148586)

[IV. PRAVA I OBVEZE UGOVORNIH STRANA – OPĆE ODREDBE 5](file:///C:\Users\tajnvur\AppData\Local\Temp\Ugovor%20o%20pružanju%20komunalne%20usluge%20JPP-usvojeni%20komentari%20MMPI_final.docx#_Toc500148587)

[V. PRAVA I OBVEZE DRUŠTVA 5](file:///C:\Users\tajnvur\AppData\Local\Temp\Ugovor%20o%20pružanju%20komunalne%20usluge%20JPP-usvojeni%20komentari%20MMPI_final.docx#_Toc500148588)

[V. OBAVLJANJE DJELATNOSTI 7](file:///C:\Users\tajnvur\AppData\Local\Temp\Ugovor%20o%20pružanju%20komunalne%20usluge%20JPP-usvojeni%20komentari%20MMPI_final.docx#_Toc500148589)

[VI. TARIFNA PRAVILA 8](file:///C:\Users\tajnvur\AppData\Local\Temp\Ugovor%20o%20pružanju%20komunalne%20usluge%20JPP-usvojeni%20komentari%20MMPI_final.docx#_Toc500148590)

[VII. PRAVA I OBVEZE KORISNIKA 9](file:///C:\Users\tajnvur\AppData\Local\Temp\Ugovor%20o%20pružanju%20komunalne%20usluge%20JPP-usvojeni%20komentari%20MMPI_final.docx#_Toc500148591)

[VIII. KONTROLA PROVEDBE UGOVORNIH OBVEZA 11](file:///C:\Users\tajnvur\AppData\Local\Temp\Ugovor%20o%20pružanju%20komunalne%20usluge%20JPP-usvojeni%20komentari%20MMPI_final.docx#_Toc500148592)

[IX. UGOVORNE NOVČANE KAZNE 12](file:///C:\Users\tajnvur\AppData\Local\Temp\Ugovor%20o%20pružanju%20komunalne%20usluge%20JPP-usvojeni%20komentari%20MMPI_final.docx#_Toc500148593)

[X. RJEŠAVANJE SPOROVA 12](file:///C:\Users\tajnvur\AppData\Local\Temp\Ugovor%20o%20pružanju%20komunalne%20usluge%20JPP-usvojeni%20komentari%20MMPI_final.docx#_Toc500148594)

[XI. RASKID UGOVORA 12](file:///C:\Users\tajnvur\AppData\Local\Temp\Ugovor%20o%20pružanju%20komunalne%20usluge%20JPP-usvojeni%20komentari%20MMPI_final.docx#_Toc500148595)

[XII. VIŠA SILA 12](file:///C:\Users\tajnvur\AppData\Local\Temp\Ugovor%20o%20pružanju%20komunalne%20usluge%20JPP-usvojeni%20komentari%20MMPI_final.docx#_Toc500148596)

[XIII. ZAVRŠNE ODREDBE 13](file:///C:\Users\tajnvur\AppData\Local\Temp\Ugovor%20o%20pružanju%20komunalne%20usluge%20JPP-usvojeni%20komentari%20MMPI_final.docx#_Toc500148597)

**GRAD DUBROVNIK**, Dubrovnik, Pred Dvorom 1, OIB: 21712494719, zastupan po gradonačelniku Matu Frankoviću (u daljnjem tekstu: „Korisnik“ ili „Grad Dubrovnik“)

**OPĆINA KONAVLE**, Cavtat,Trumbićev put 25, OIB: 24482197680, zastupana po općinskom načelniku Božu Lasiću (u daljnjem tekstu: „Korisnik“ ili „Općina Konavle“)

**OPĆINA ŽUPA DUBROVAČKA**, Srebreno, Vukovarska 48, OIB: 26643690230, zastupana po općinskom načelniku Silviu Nardelli (u daljnjem tekstu: „Korisnik“ ili „Općina Župa dubrovačka“)

**OPĆINA DUBROVAČKO PRIMORJE**,Slano, Trg Ruđera Boškovića 1, OIB: 32333978490, zastupana po općinskom načelniku Nikoli Knežiću(u daljnjem tekstu: „Korisnik“ ili „Općina Dubrovačko primorje“)

**OPĆINA STON**, Ston, Trg Kralja Tomislava 1, OIB: 51471780630, zastupana po općinskom načelniku Vedranu Antunici (u daljnjem tekstu: „Korisnik“ ili „Općina Ston“)

**OPĆINA MLJET,** Babino Polje, Zabrežje 2, OIB: 15619832320, zastupana po općinskom načelniku Đivu Marketu (u daljnjem tekstu: „Korisnik“ ili „Općina Mljet“)

**OPĆINA JANJINA**, Janjina, Janjina 111, OIB: OIB: 52759181451, zastupana po općinskom načelniku Vlatku Mratoviću (u daljnjem tekstu: „Korisnik“ ili „Općina Janjina“)

**OPĆINA OREBIĆ**, Orebić Obala pomoraca 24, , OIB: 16825959078, zastupana po načelniku općine Tomislavu Ančiću (u daljnjem tekstu: „Korisnik“ ili „Općina Orebić“)

**i**

**LIBERTAS-DUBROVNIK d.o.o.**,Komolac, Ogarići 12, 20236 Mokošica,MBS: [060157756](https://sudreg.pravosudje.hr/registar/f?p=150:28:0::NO:28:P28_SBT_MBS:060157756),OIB:36411681446, zastupano po direktoru/članu uprave Anti Vojvodiću,(u daljnjem tekstu: „Društvo“ ili „Libertas-Dubrovnik d.o.o.“)

(„Korisnik“, i „Grad Dubrovnik“, „Općina Konavle“, “Općina Župa dubrovačka“, “Općina Dubrovačko primorje“, „Općina Ston“, „Općina Mljet“, „Općina Janjina“ i „Općina Orebić“, odnosno „Društvo“ i „Libertas-Dubrovnik d.o.o.“ u daljnjem tekstu zajednički se nazivaju „ugovorne strane“)

**UGOVOR O PRUŽANJU KOMUNALNE USLUGE I O NADOKNADI TROŠKOVA PRIJEVOZA PUTNIKA U JAVNOM PROMETU**

**OPĆA ODREDBA**

Članak 1.

Ugovorne strane suglasno utvrđuju da:

* je Grad Dubrovnik većinski suvlasnik Libertas-Dubrovnik d.o.o. dok su ostali suvlasnici: Općina Dubrovačko primorje, Općina Janjina, Općina Konavle, Općina Mljet, Općina Ston, Općina Trpanj, Općina Župa dubrovačka, Općina Orebić;
* Grad Dubrovnik i/ili ostali naprijed navedeni suvlasnici Libertas-Dubrovnik d.o.o. ostvaruju ključni utjecaj i kontrolu nad strateškim odlukama i pojedinačnim odlukama uprave;
* je Gradsko vijeće Grada Dubrovnik *Odlukom o javnom linijskom gradskom prijevozu* putnika na 25. sjednici od 28.01.2012. godine povjerilo Libertas-Dubrovnik d.o.o. isključivo pravo obavljanja komunalne djelatnosti javnog (linijskog) prijevoza putnika, a isto Društvu povjeravaju i sve ostale općine potpisnice ovog ugovora
* se komunalna djelatnost prijevoza putnika u javnom prometu obavlja kao javna služba sa ovlastima određenim Zakonom o komunalnom gospodarstvu (Narodne novine 36/95, 109/95, 21/96, 70/97, 128/99, 57/00, 129/00, 59/01, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 56/13, 94/14, 153/13, 147/14 i 36/15) i Zakonom o prijevozu u cestovnom prometu (Narodne novine 82/13)
* su Korisnik i Društvo dužni osigurati redovito, trajno, kvalitetno i ekonomično obavljanje djelatnosti uz održavanje funkcionalnosti, te stalno povećanje kvalitete usluga javnog prijevoza putnika u javnom prometu
* je ovaj ugovor usklađen s odredbama Uredbe (EZ) br. 1370/2007 Europskog parlamenta i Vijeća od 23. listopada 2007.g. o uslugama javnog prijevoza putnika željeznicom i cestom i o ukidanju Uredbi Vijeća br. 1191/69 i 1107/70 i cestovnog prijevoza putnika (SL L 315/1 od 3.12.2007) – u daljnjem tekstu Uredba 1370/2007 i Direktiva 2014/24/EU Europskog parlamenta i Vijeća u pogledu javne nabave i stavljanju izvan snage Direktive 2004/18/ EZ (SL L 94, 28.3. 2014.) i 2014/25/EU o nabavi subjekta koji djeluju u sektoru vodnog gospodarstva, energetskom i prometnom sektoru te sektoru poštanskih usluga i stavljanje izvan snage Direktive 2004/17/EZ (SL 94, 28.3.2014)
* je ovaj ugovor u skladu s važećim Odlukama i ostalim pravnim aktima o prijevozu putnika u javnom cestovnom prometu Korisnika i Društva

**TUMAČENJA POJMOVA**

Članak 2.

Ukoliko u ovom Ugovoru nije drugačije navedeno, odnosno nije protivno namjeri i volji ugovornih strana, niže navedeni pojmovi tumače se na sljedeći način:

* „*Društvo“* operator javne usluge je pravna osoba koju su osnovali članovi Društva - suvlasnici za obavljanje komunalne djelatnosti prijevoza putnika u javnom prometu,
* „*komunalna djelatnost“* tumači se u skladu sa značenjem utvrđenim Zakonom o komunalnom gospodarstvu,
* *„prijevoz putnika u javnom prometu“* tumači se u skladu sa značenjem utvrđenim Zakonom o komunalnom gospodarstvu i Zakonom o prijevozu u cestovnom prometu te Uredbom 1370/2007.,
* *„lokalno nadležno tijelo“ je Gradsko vijeće Grada Dubrovnik i nadležna tijela ostalih općina potpisnica ovog Ugovora,*
* *„obveza pružanja javne usluge“* označava zahtjev koji ovim Ugovorom utvrđuju Gradsko vijeće Grada Dubrovnika i nadležna tijela ostalih općina potpisnica ovog Ugovora radi osiguranja obavljanja usluge javnog prijevoza putnika od općeg interesa koju operator obavlja sukladno odredbama ovog Ugovora*,*
* *„isključivo pravo“* je pravo koje javnog prijevoznika ovlašćuje da pruža određene javne usluge u prijevozu putnika na određenoj dionici ili mreži ili u određenom području, uz isključivanje bilo kojeg drugog takvog prijevoznika,
* *„ugovor o pružanju komunalne usluge i o nadoknadi troškova prijevoza putnika u javnom prometu“* označava jedan ili više pravno obvezujućih akata koji potvrđuju sporazum između Korisnika i Društva o povjeravanju upravljanja i obavljanja usluga javnog prijevoza putnika Društvu,
* *„izravna dodjela“* označava dodjelu ugovora o pružanju javne usluge Društvu bez prethodnog postupka konkurentnog javnog nadmetanja,
* *„naknada za javnu uslugu“* označava financijsku kompenzaciju putem javnih sredstava koju nadležna tijela dodjeljuju operaturu tijekom razdoblja izvršenja obveze pružanja javne usluge sukladno ovom Ugovoru,
* *„susjedna lokalna jedinica“* je područje općine/grada koje geografski graniči s područjem pojedinih članova Društva - suvlasnika,
* *„područje Korisnika“* je geografsko područje Grada Dubrovnika, Općine Konavle, Općine Župa dubrovačka, Općine Dubrovačko primorje, Općine Ston, Općine Mljet, Općine Janjina i Općine Orebić, koje je utvrđeno Zakonom o područjima županija, gradova i općina u Republici Hrvatskoj (Narodne novine 86/06, 125/06 – ispravak, 16/07 – ispravak, 95/08 – Odluka USRH, 46/10 – ispravak, 145/10, 37/13, 44/13 i 110/15), a ostali pojmovi tumače se onako kako su sadržani u odredbama zakona koje se odnose na ovaj Ugovor sukladno njihovoj zakonskoj definiciji, primjeni te dopunama i izmjenama istih.

**PREDMET UGOVORA**

Članak 3.

Ovim Ugovorom utvrđuju se međusobna prava i obveze ugovornih strana vezano za obavljanje komunalne djelatnosti prijevoza putnika u javnom prometu autobusima na određenim linijama po unaprijed utvrđenom voznom redu, cijeni i prema općim uvjetima na području Korisnika, koju obavlja Društvo, a koji parametri su detaljno obrađeni u prilozima Ugovora.

Plan fizičkog obima usluga za tekuću kalendarsku godinu sadržava specifikaciju obveza obavljanja javnih usluga na području Korisnika i opseg primjene tih usluga te je Planirani opseg javne usluge putničkog prijevoza za tekuću godinu sastavni dio ovog ugovora – **Prilog 1.**

**PRAVA I OBVEZE UGOVORNIH STRANA – OPĆE ODREDBE**

Članak 4.

Ugovorne strane obvezuju se da će poštivati odredbe Ugovora i provoditi ih sukladno svim uvjetima koji su u istom sadržani.

Također, ugovorne strane se obvezuju da će u svrhu provedbe Ugovora jedna drugoj pružiti svu potrebnu pomoć i suradnju i to najmanje tijekom razdoblja njegove provedbe.

Članak 5.

Ugovorne strane obvezuju se da će tijekom provedbe Ugovora blisko surađivati te će u tu svrhu ispuniti sve obveze i zahtjeve koji proizlaze iz opće obvezujućih zakonskih propisa, uključujući EU propise o uslugama javnog prijevoza putnika, operativnih programa, smjernica, nacionalnih programa i drugih propisa koji uređuju uvjete za dodjelu potpora iz javnih izvora za projekte.

Članak 6.

Ugovorne strane obvezuju se da će obavijestiti jedna drugu u pisanom obliku o svim bitnim promjenama, a posebice o činjenicama koje imaju ili bi mogle imati utjecaja na ispunjenje kriterija za projekte koje se financiraju iz javnih izvora i to čim bilo koja strana sazna za iste.

**V. OBVEZE DRUŠTVA**

Članak 7.

Društvo je dužno osigurati kontinuirano, trajno i kvalitetno odvijanje javnog prijevoza putnika u cestovnom prometu na zemljopisnom području Korisnika, te se pobrinuti da svi objekti prometne infrastrukture, sredstva i oprema Društva budu u stanju optimalne funkcionalne sposobnosti.

Društvo može sklapati podugovore radi osiguranja prijevoza putnika u javnom prometu, uz prethodnu sunadležnost Korisnika i pod uvjetom da opseg podugovaranja ne prelazi 20% planiranih kilometara.

Članak 8.

Društvo donosi Plan poslovanja u tekućoj godini za sljedeću godinu, a kojim se utvrđuje veličina i kvaliteta prijevozne usluge, ukupni prihodi i rashodi, te nabava dugotrajne imovine.

Sastavni dio Plana poslovanja Društva je Plan fizičkog obima usluga, a za narednu kalendarsku godinu kojim se određuju linije, broj polazaka po danima te kilometri po razdobljima.

Ako bi neki od planiranih projekata navedenih u **Prilogu 5**, implicirao promjenu planiranih kilometara više od 2%, sukladno promjeni, mijenjat će se **Prilog 1**.

Članak 9.

Društvo je dužno do 30. rujna tekuće godine od nadležnog upravnog tijela Korisnik zatražiti mišljenje na prijedlog Plana fizičkog obima usluga u javnom prometu za narednu kalendarsku godinu koji će sadržavati specifikaciju obveza i planirani opseg obavljanja javne usluge putničkog prijevoz.

Nadležno upravno tijelo Korisnika iz stavka 1. ovog članka će u roku od 30 dana Društvu dostaviti mišljenje na prijedlog Plana fizičkog obima usluga.

Ukoliko ne dostavi mišljenje u ostavljenom roku smatra se da je Korisnik suglasan sa prijedlogom Plana fizičkog obima usluga.

Nakon pribavljanja mišljenja nadležnog upravnog tijela Korisnika konačni prijedlog Plana fizičkog obima usluga za narednu kalendarsku godinu uputit će se Skupštini Društva na usvajanje do 15. studenog tekuće godine.

1. **PRAVA DRUŠTVA**

Članak 10.

Društvo može donijeti izmjene i dopune Planova iz članka 8.ovog Ugovora u tekućoj godini.

Ukoliko je povećanje ili smanjenje prijevoznog učinka veće od 2% kilometara, Društvo je dužno donijeti odgovarajuće izmjene i dopune Planova iz članka 8. ovog Ugovora, uz suglasnost Korisnika pri čemu se utvrđeni iznos financijskih sredstava proporcionalno povećava ili smanjuje.

Ako Korisnik zahtijeva povećanje Planova iz članka 8. ovog Ugovora čija je vrijednost veća od 2% kilometara, povećani troškovi podmirit će se povećanjem cijene usluge ili povećanjem iznosa financijskih sredstava koja se pokrivaju iz proračuna Korisnika.

Društvo i Korisnik su suglasni da će tijekom trajanja ovog Ugovora na godišnjoj osnovi, najkasnije do 31. prosinca tekuće godine sklopiti dopunu ovog Ugovora kojom se odobrava promjena volumena usluge veća od 2% kilometara u odnosu na Plan fizičkog obima/opsega usluga za tekuću kalendarsku godinu – **Prilog 1**.

Ako se poveća ili smanji prijevozni učinak do 2% izražen u kilometrima, Društvu se ne mijenja utvrđeni Plan poslovanja, ali konačno plaćene usluge bit će u skladu sa stvarno obavljenim uslugama.

Ako Korisnik zatraži promjenu volumena usluge, dužan je Društvo obavijestiti pisanim putem, najmanje 30 dana prije primjene tražene izmjene.

Članak 11.

Društvo može obavljati osnovnu i druge djelatnosti na područjima susjednih lokalnih jedinica, na temelju sporazuma te uz prethodnu suglasnost Skupštine Društva pod sljedećim uvjetima:

* da iznose najviše 10% ukupnog prihoda od obavljanja osnovne djelatnosti,
* da te usluge spajaju područje Korisnika sa susjednim područjem,
* da predstavljaju isključivo dopunsku, a ne glavnu djelatnost javnog prijevoza,
* da ne narušavaju ostvarivanje ovog Ugovora
* da pokrivaju troškove u cjelini
* da se za njihovo obavljanje ne koriste vozila nabavljena iz sredstava proračuna Korisnika

Društvo može obavljati djelatnost prijevoza putnika na prostoru teritorijalne nadležnosti suvlasnika Društva iz čl.st.1.toč.1. za potrebe drugih naručitelja obveznika primjene propisa o javnoj nabavi po sljedećim uvjetima:

* da iznose najviše 10% ukupnog prihoda od obavljanja osnovne djelatnosti,
* da predstavljaju isključivo dopunsku, a ne glavnu djelatnost javnog prijevoza,
* da ne narušavaju ostvarivanje ovog Ugovora
* da pokrivaju troškove u cjelini
* da se za njihovo obavljanje ne koriste vozila nabavljena iz sredstava proračuna Korisnika

Članak 12.

Rashodi i prihodi koji se ostvare obavljanjem komunalne usluge prijevoza putnika na području Korisnika, kao i neto financijski učinak kojeg plaća Korisnik, utvrđuju se prema metodologiji izračuna iz Priloga 3.

Članak 13.

Društvo je dužno razgraničiti troškove i prihode nastale obavljanjem komunalne djelatnosti prijevoza putnika u javnom prometu na području Korisnika od troškova i prihoda nastalih obavljanjem komunalne djelatnosti prijevoza putnika u javnom prometu na području jedinica lokalne samouprave izvan područja Korisnika i od ostalih usluga prijevoza.

Članak 14.

Društvo je dužno izvještavati nadležno upravno tijelo Korisnika o troškovima i prihodima nastalim obavljanjem komunalne djelatnosti prijevoza putnika u javnom prometu tromjesečno, a najkasnije u roku od 60 dana od kraja tromjesečja za koje se izvješće dostavlja.

**OBAVLJANJE DJELATNOSTI**

Članak 15.

Društvo je dužno obavljati prijevoz putnika u javnom prometu na linijama s kapacitetima koji su sukladni s Plan fizičkog obima usluga za tekuću godinu .

Usluge prijevoza putnika u javnom prometu moraju biti u skladu sa Standardima kvalitete i načina kontrole pružene usluge prijevoza putnika u javnom prometu.

Standardi kvalitete pružene usluge prijevoza putnika u javnom prometu iz stavka 2. ovog članka, utvrđeni su u Standardima kvalitete i načina kontrole pružene usluge, a koji prilog je sastavni dio ovog Ugovora - **Prilog 4**.

Članak 16.

Društvo je dužno izvještavati nadležno upravno tijelo Korisnika o realizaciji Plana fizičkog obima usluga svaki mjesec u roku od 30 dana od kraja mjeseca za koje se izvješće dostavlja.

Društvo je dužno izvještavati nadležno upravno tijelo Korisnika o provedenim kontrolama kvalitete svaka 3 mjeseca u roku od 30 dana od kraja kvartala za koje se izvješće dostavlja.

Članak 17.

Društvo je odgovorno za sigurnost putnika, a ista je zajamčena preventivnim konstrukcijskim mjerama na vozilima te stalnom edukacijom i kontrolom rada prometnog osoblja.

Društvo osigurava putnike od mogućih posljedica prometnih nesreća u kojima sudjeluju vozila Društva.

Članak 18.

Društvo se obvezuje da će planirani prijevoz obavljati točno, prema redu vožnje, sukladno **Prilogu 1**. i **Prilogu 4**., a koji prilozi su sastavni dio ovog ugovora.

Smetnje nastale zbog: više sile (uključujući, no ne isključivo štrajk, vremenske uvjete, neprohodne prometnice zbog puknuća vodovodnih i/ili kanalizacijskih cijevi, odrona na prometnici, zastoji u prometu) krivnjom Korisnika ili trećih osoba, na koje Društvo ne može utjecati niti ih spriječiti, smatraju se opravdanim razlogom za odstupanja iz stavka 1. ovog članka, a sukladno Standardima i načinima kontrole kvalitete pružene usluge – **Prilog 4**.

Radni odnosi, sporovi u vezi s radnim odnosima i štrajk unutar Društva ne smatraju se višom silom.

Članak 19.

Društvo ima pravo prekinuti prijevoz, odnosno promijeniti trasu na nekoj od linija ako stanje prometnice ili neki drugi uzrok ugrožava sigurnost prometa i uzrokuje oštećenje vozila.

Stanje prometnice utvrdit će se u suradnji s nadležnim upravnim tijelom Korisnika i nadležnim inspekcijama.

Društvo je dužno, pisanim putem, obavijestiti Korisnika o namjeri privremenog ukidanja ili promjene trase linije.

Korisnik izdaje prometnu suglasnost za promjenu trasa linija javnog komunalnog prijevoza na svom području.

Korisnik je dužan, pisanim putem, pravovremeno obavijestiti Društvo o namjeri privremenog ukidanja ili promjene trase linije uz istodobnu dostavu prijedloga nove trase linija koji prijedlog ujedno predstavlja prometnu suglasnost za promjenu trasete linijejavnog komunalnog prijevoza.

Članak 20.

Korisnik je suglasan da Društvo, u cilju povećanja prihoda, obavlja i marketinške djelatnosti kao što su iznajmljivanje unutarnjih i vanjskih prostora na vozilima, objektima i drugom u promidžbene svrhe.

Članak 21.

U povezanim i srodnim djelatnostima (održavanje i popravak motornih vozila, tehničko ispitivanje i analiza, promidžba, ovjeravanje mjerila ugrađenih u vozila cestovnog prometa, rad autobusnih kolodvora, povremeni i posebni prijevoz putnika) Društvo će se aktivirati samo ako se tim aktivnostima ostvaruje prihod i pokrivaju troškovi nastali obavljanjem tih djelatnosti.

U slučaju ostvarenja gubitka iz ovih djelatnosti gubitak pokriva Društvo iz vlastitih prihoda iz obavljanje djelatnosti izvan opsega javne usluge, a u slučaju dobiti razlika između prihoda i rashoda iz ovih djelatnosti bit će sastavni dio obračuna neto financijskog učinka.

Članak 22.

Projekti u vezi s navedenim poslovnim aktivnostima iz članaka 20. i 21. ovog ugovora moraju se utvrditi u Planu poslovanja.

**TARIFNA PRAVILA**

Članak 23.

Društvo cijenu prijevoza putnika u javnom prometu utvrđuje tarifom.

Tarifni model definiran je Tarifnim sustavom i cjenikom usluga društva Libertas-Dubrovnik d.o.o., a koji prilog je sastavni dio ovog Ugovora – Prilog 2.

Putne karte putnici kupuju u vozilima i na prodajnim mjestima koje utvrđuje Društvo, a prihod od prodaje istih je prihod Društva.

Članak 24.

Svi putnici moraju imati putnu kartu bez obzira na to plaćaju li je sami ili za nju troškove podmiruju druge pravne ili fizičke osobe, izuzev onih kategorija putnika koji su prema posebnim propisima oslobođeni od plaćanja iste.

Članak 25.

Društvo se obvezuje da će osigurati redovitu cjelodnevnu kontrolu putnih karata u vozilima Društva.

Članak 26**.**

Društvo je prilikom utvrđivanja Plana poslovanja za sljedeću godinu dužno preispitati cijene usluga kako bi one bile usklađene s troškovima poslovanja i o tome obavijestiti Skupštinu Društva i Korisnika.

Cijene putnih karata utvrđene su važećim Cjenikom kojeg predlaže Uprava Društva, a potvrđuje i odobrava Skupština Društva sukladno proceduri navedenoj u Zakonu o komunalnom gospodarstvu.

**PRAVA I OBVEZE KORISNIKA**

Članak 27.

Korisnik putem nadležnog upravnog tijela prati obavljanje i razvoj javnog prijevoza te ga usklađuje s općim potrebama prijevoza putnika na svom području..

Također, Korisnik je dužan poduzimati mjere kojima se osigurava obavljanje javnog prijevoza na svom području u skladu s propisima o zaštiti tržišno natjecanja i zaštite od nepoštenih tržišnih praksi na štetu Društva..

Članak 28.

Komunalne usluge prijevoza putnika u javnom prometu financiraju se iz cijene usluge prijevoza putnika u javnom prometu i naknadom za obavljanje javne usluge odnosno isplatom iz proračuna Korisnika koja ne smije biti veća od stvarnih neto troškova pružanja usluga prijevoza putnika u javnom prometu tijekom trajanja ovog Ugovora.

Naknadom iz stavka 1. ovog članka Korisnik Društvu pokriva dio troškova poslovanja nastalih obavljanjem komunalne usluge prijevoza putnika u javnom prometu na području Korisnika koje Društvo ne može pokriti iz prihoda ostvarenih obavljanjem komunalne djelatnosti prijevoza putnika u javnom prometu.

Radi obavljanja komunalne usluge prijevoza putnika u javnom prometu na kvalitetan način Korisnik može posebnim aktima ugovoriti da će financirati nabavu vozila, opreme te gradnju objekata prometne infrastrukture, a što je definirano u Popisu planiranih projekata – **Prilog 5**. ovog Ugovora.

Ako implementacija projekata bude trajala duže od trajanja ovog Ugovora, ugovorne strane mogu pristupiti potpisivanju produžetka ovog Ugovora, a kojim se trajanje ovog Ugovora može produžiti za najviše 50% prvotnog trajanja.

Članak 29.

Naknada koju dodjeljuje Korisnik iz svog proračuna za prijevoz putnika u javnom prometu koji obavlja Društvo ograničena je visinom neto financijskog učinka obveze obavljanja javnih usluga utvrđene ovim Ugovorom i ne smije prelaziti iznos koji odgovara neto financijskom učinku ekvivalentnom zbroju učinaka, pozitivnih ili negativnih, poštivanja obveze pružanja javnih usluga sukladno Uredbi 1370/2007.

Neto financijski učinak se izračunava kao ukupni troškovi nastali obavljanjem komunalne djelatnosti pružanja usluge prijevoza putnika u javnom prometu na području Korisnika sukladno ovom Ugovoru, umanjeni za ukupan iznos prihoda nastalih obavljanjem komunalne djelatnosti pružanja javne usluge prijevoza putnika u javnom prometu na području Korisnika (primici od tarifa i svi ostali prihodi ostvareni prilikom izvršenja obveze obavljanja komunalne djelatnosti pružanja javne usluge).

U izračun neto financijskog učinka ne ulazi ni trošak ni prihod u visini amortizacije dugotrajne imovine nabavljene iz državnog proračuna, proračuna jedinica lokalne samouprave ili iz proračuna Europske unije.

U izračun neto financijskog učinka ne ulazi ni trošak ni prihod dijela linija koji se nalaze izvan teritorijalnog područja Korisnika, što je posebno naznačeno u **Prilogu 1**.

Način izračuna naknade za obavljanje komunalne djelatnosti pružanja javne usluge prijevoza putnika u javnom prometu odnosno neto financijskog učinka utvrđen je u **Prilogu 3**. ovog Ugovora.

Godišnji planirani iznos financijskih sredstava, izračunat prema stavku 2. ovog članka, koji se tijekom godine usklađuje s ostvarenim neto financijskim učinkom iz stavka 2. ovog članka, Korisnik doznačuje Društvu, u 12 (dvanaest) mjesečnih obroka tijekom godine, do 10. u tekućem mjesecu.

Troškovi i prihodi izračunavaju se u skladu s računovodstvenim i poreznim propisima.

U slučaju da je na temelju ostvarenih rezultata poslovanja za 3 (tri) kvartala tekuće godine kumulativni predujam niži od iznosa naknade utvrđene u skladu s metodologijom utvrđenom u Prilogu 3. ovog Ugovora, Korisnik je nakon što ostvareni rezultati poslovanja za 3 (tri) kvartala tekuće godine budu prihvaćeni na Skupštini Društva, dužan isplatiti Društvu razliku naknade u skladu s postocima iz metodologije utvrđene u Prilogu 3. ovog Ugovora. Navedene isplate vrše se nakon što ostvareni rezultati poslovanja za 3 (tri) kvartala tekuće godine budu prihvaćeni na Skupštini Društva, a koja se ima održati najkasnije do 15. studenog tekuće godine.

Ako bi akumulativni godišnji predujam bio niži od iznosa naknade utvrđene u skladu sa stavkom 2. ovog članka, odnosno metodologijom utvrđenom u Prilogu 3. ovog Ugovora, razliku do punog iznosa potrebne naknade ugovorne strane će podmiriti u skladu s postocima utvrđenim u metodologiji utvrđenoj u Prilogu 3, a ako je kumulativni predujam viši, Društvo je dužno vratiti razliku naknade Korisniku u skladu s postocima utvrđenim u metodologiji utvrđenoj u Prilogu 3.

Utvrđeni iznos financijskih sredstva koja dodjeljuje Korisnik iz svog proračuna mogu se korigirati sukladno odredbama članka 10. ovog Ugovora.

Postoci definirani u metodologiji utvrđenoj u Prilogu 3 ovog ugovora primjenjuju se svo vrijeme važenja ovog ugovora.

Članak 30.

U svrhu održavanja dostignutog standarda u pružanju komunalne djelatnosti prijevoza putnika u javnom prometu, mogu se u proračunu Korisnika za tekuću godinu planirati sredstva potrebna za gradnju objekata prometne infrastrukture Društva te za nabavu ostale potrebne imovine.

Planirana sredstva iz stavka 1. ovog članka doznačuju se Društvu u rokovima utvrđenim posebnim ugovorima između Društva i davatelja financijske usluge.

Ako se imovina iz stavka 1. ovog članka nabavlja putem kredita, sredstva se Društvu doznačuju u rokovima određenim ugovorom o kreditu.

Društvo je dužno svu imovinu nabavljenu iz sredstava državnog proračuna, proračuna Korisnika i/ili EU fondova, vratiti Korisniku u stanju primjerenom razdoblju eksploatacije po prestanku važenja ovog Ugovora.

**KONTROLA PROVEDBE UGOVORNIH OBVEZA**

Članak 31.

Kontrolu izvršavanja usluga prijevoza kontinuirano provode ovlašteni zaposlenici Korisnika, na temelju izvješća kojima se potvrđuju stvarno provedene usluge u skladu s ugovorom za svaki mjesec ugovornog razdoblja, a koje podnosi Društvo.

Društvo je dužno Korisniku dostavljati informacije nužne za pravilnu provedbu ovog Ugovora i redovito podnositi tromjesečna izvješća o planiranim i stvarno izvršenim uslugama.

Članak 32.

Tijekom trajanja ovog Ugovora, Društvo se obvezuje održavati standarde kvalitete javnog prijevoza na razinama definiranim u **Prilogu 4**. ovog Ugovora. Usluge kontrole kvalitete provodit će se u skladu s odobrenim standardima kvalitete, formuliranim u obrascima kvalitete pripremljenima u skladu s kvalitetom usluga Društva.

Članak 33.

Društvo se obvezuje slati rezultate obrađene prema metodologiji mjerenja i vrednovanja standarda kvalitete usluga navedenoj u **Prilogu 4**. nadležnom stručnom uredu Korisnika.

Članak 34.

Društvo svaki mjesec podnosi nadležnom stručnom odjelu Korisnika dnevna izvješća o prijevoznim sredstvima u prometu s brojem vozila i mogućim razlozima neotpremanja vozila.

Zaposlenici nadležnog stručnog odjela Korisnika imaju pravo na obavljanje kontrolnih ispitivanja pojedinih standarda kvalitete kako bi nadzirali stvarno stanje o kojem će u pisanom obliku obavijestiti Društvo, a kontrolor Korisnika zatražiti otklanjanje utvrđenih nedostataka.

Članak 35.

Provjeru ispravnosti neto financijskog učinka plaćenog Društvu u prethodnoj godini, a uzimajući u obzir načela navedena u Ugovoru, uključujući njegove priloge, Uredbu EU 1370/2007 i relevantne zakonske propise, obavljat će interne revizije Korisnika i/ili neovisne revizije.

Korisnik ima pravo tražiti od Društva dodatne informacije, dokumente ili pojašnjenje vezane za podatke o izračunu neto financijskog učinka.

Na temelju vlastite provjere iznosa neto financijskog učinka i rezultata rada Službe interne revizije Korisnika i/ili neovisne revizije, Korisnik će utvrditi konačni iznos neto financijskog učinka.

**UGOVORNE NOVČANE KAZNE**

Članak 36.

Ako se Društvo ne pridržava Standarda kvalitete i načina kontrole pruženih usluga prijevoza putnika u javnom prometu utvrđenih u **Prilogu 4**., Korisnik ima pravo kazniti Društvo ugovornim novčanim kaznama i to:

* za utvrđeno pojedinačno odstupanje od tehničkog standarda kvalitete 400,00 kn
* za utvrđeno pojedinačno odstupanje od operativnog standarda kvalitete 400,00 kn
* za utvrđeno pojedinačno odstupanje od standarda komunikacije s putnicima 500,00 kn

U slučaju neispunjenja više standarda kvalitete istovremeno, visina ugovorne novčane kazne odredit će se njihovim zbrojem.

Nadležno Upravno tijelo Korisnika vršit će nadzor nad kvalitetom obavljanja usluge javnog prijevoza putnika u javnom prometu.

**RJEŠAVANJE SPOROVA**

Članak 37.

Ugovorne strane suglasne su da će se međusobno informirati na vrijeme o svim okolnostima koje bi mogle dovesti do rješenja određenog spora, a kako bi se isti riješio mirnim putem ili u obliku pojedine izmjene i dopune ovog Ugovora.

Članak 38.

Ugovorne strane iznijet će svoje zahtjeve na sudu samo ako nakon postupka mirenja nije postignut dogovor o spornom zahtjevu u roku od trideset (30) dana.

**RASKID UGOVORA**

Članak 39.

Ugovor se može raskinuti u sljedećim slučajevima:

* sporazumom, u pisanoj formi, sviju ugovornih strana
* u odnosu na pojedinog Korisnika sporazumom, u pisanoj formi, tog Korisnika i Društva
* neispunjenjem ugovornih obveza i neizvršavanjem popravaka nastalog stanja nakon obavijesti unutar 6 (šest) mjeseci od datuma primitka obavijesti
* po sili zakona

**VIŠA SILA**

Članak 40.

Ugovorna strana se oslobađa svoje obveze i neće odgovarati drugoj ugovornoj strani za nastalu štetu ukoliko dođe do više sile (uključujući, no ne isključivo štrajk, vremenske uvjete, neprohodne prometnice zbog puknuća vodovodnih i/ili kanalizacijskih cijevi, odrona na prometnici) i/ili druge situacije (sportske, kulturne, glazbene manifestacije), a koja je sprečava u izvršavanju obveza ili koja se nije mogla predvidjeti.

Radni odnosi, sporovi u vezi s radnim odnosima i štrajk unutar Društva ne smatraju se višom silom.

Ugovorna strana koja se poziva na višu silu mora:

* žurno obavijestiti drugu stranu o nastanku više sile i okolnostima u kojima je nastala
* poduzeti bez odgode sve moguće mjere na poboljšanju i sanaciji stanja nastalom višom silom
* nastaviti s daljnjim aktivnostima na provedbi ovog ugovora

**ZAVRŠNE ODREDBE**

Članak 41.

U slučaju promjene zakonskih propisa, ovaj ugovor će se izmijeniti i dopuniti u skladu s tim promjenama.

Ništetnost neke odredbe ugovora ne povlači ništetnost ugovora ako on može opstati bez ništetne odredbe i ako ona nije bila ni uvjet ugovora ni odlučujuća pobuda zbog koje je ugovor sklopljen.

Članak 42.

Ovaj ugovor sklapa se na određeno vrijeme te vrijedi od 01. siječnja 2018. do 31. prosinca 2022. godine.

Članak 43.

Eventualne sporove ugovorne će strane rješavati sporazumno, a u slučaju nemogućnosti postizanja sporazumnog rješenja ugovara se nadležnost stvarno nadležnog suda u Dubrovniku.

Članak 44.

Sljedeći prilozi čine sastavni dio ovog Ugovora:

**Prilog br. 1**: Planirani opseg javne usluge putničkog prijevoz za 2018. godinu

**Prilog br**.**1A**: Plan kilometara za razdoblje od 2018. do 2022. godine

**Prilog br. 2**: Tarifni sustav i postojeće cijene usluga (karata) Libertas-Dubrovnik d.o.o.

**Prilog br. 3**: Metodologija i izračun neto financijskog učinka

**Prilog br. 4**: Standardi i načini kontrole kvalitete pružene usluge

**Prilog br. 5**: Popis planiranih projekata

Članak 45.

Ovaj je ugovor sačinjen u 18 (osamnaest) istovjetnih i jednakovaljanih primjeraka od kojih svaka ugovorna strana zadržava po 2 (dva).

**GRAD DUBROVNIK** **LIBERTAS-DUBROVNIK d.o.o.**

gradonačelnik: direktor:

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mato Franković Ante Vojvodić

|  |  |
| --- | --- |
| **OPĆINA KONAVLE**  načelnik  \_\_\_\_\_\_\_\_\_\_\_\_\_\_\_\_\_\_\_\_  Božo Lasić | **OPĆINA ŽUPA DUBROVAČKA**  načelnik  \_\_\_\_\_\_\_\_\_\_\_\_\_\_\_\_\_\_\_\_  Silvio Nardelli |
| **OPĆINA DUBROVAČKO PRIMORJE**  načelnik  \_\_\_\_\_\_\_\_\_\_\_\_\_\_\_\_\_\_\_\_  Nikola Knežić | **OPĆINA STON**  načelnik  \_\_\_\_\_\_\_\_\_\_\_\_\_\_\_\_\_\_\_\_  Vedran Antunica |
| **OPĆINA MLJET**  načelnik  \_\_\_\_\_\_\_\_\_\_\_\_\_\_\_\_\_\_\_\_  Đivo Market | **OPĆINA JANJINA**  načelnik  \_\_\_\_\_\_\_\_\_\_\_\_\_\_\_\_\_\_\_\_  Vlatko Mratović |
| **OPĆINA OREBIĆ**  Načelnik  \_\_\_\_\_\_\_\_\_\_\_\_\_\_\_\_\_\_\_\_  Tomislav Ančić |  |

Upravni odjel za komunalne djelatnosti

i mjesnu samoupravu

KLASA: 363-01/18-09/09

URBROJ: 2117/01-03-18-6

Dubrovnik, 3. travnja 2018.

GRADONAČELNIK GRADA DUBROVNIKA

o v d j e

PREDMET: Prijedlog Zaključka o sklapanju Ugovora o pružanju komunalne usluge i o naknadi troškova prijevoza putnika u javnom prometu

Grad Dubrovnik je sukladno odredbi članka 4. stavka l. točke l. Zakona o komunalnom gospodarstvu (Narodne novine 36/95, 70/97, 128/99, 57/00, 129/00, 59/01, 26/03, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14, 36/15)  obavljanje komunalne djelatnosti javnog prijevoza putnika u javnom prometu povjerio LIBERTAS-DUBROVNIK d.o.o. u kojem Grad Dubrovnik ima 84,5 % udjela.

Uredbom (EZ) br.1370/2007 Europskog parlamenta i Vijeća od 23. listopada 2007. o uslugama javnog željezničkog i cestovnog prijevoza putnika i stavljanju izvan snage uredaba Vijeća (EEZ) br. 1191/69 i (EEZ) br.1107/70 ( Sl.L 315/1) i Direktivama br. 2014/24/EU i br. 2014/25/EU i Uredbom 2016/2338 Europskog Parlamenta i Vijeća koja je stupila na snagu 24.12.2017. propisan je obvezni sadržaj ugovora o javnim uslugama i opća pravila, parametri za izračun, nadzor i provjeru naknade i iznosa financijskih sredstava potrebnih za pokriće operativnih troškova za javne usluge prijevoza putnika u javnom prometu, uzimajući u obzir sve dozvoljene rashode i razumnu dobit, na objektivan i transparentan način uz ograničavanje trajanja ugovora.

Radi usklađenja s Uredbama i Direktivama pokrenut je postupak za izradu ugovora o javnim uslugama. Gradonačelnik je zaključkom od 16.11.2017. godine imenovao Radnu skupinu za izradu ugovora o pružanju komunalne usluge i osiguranju javnog linijskog prijevoza putnika u Gradu Dubrovniku.

Prijedlogom ugovora utvrđuju se međusobna prava i obveze ugovornih strana vezano za obavljanje komunalne djelatnosti prijevoza putnika u javnom prometu autobusima, na određenim linijama po unaprijed utvrđenom voznom redu, cijeni i općim prijevoznim uvjetima, na području Grada Dubrovnika i ostalih općina slijednica bivše Općine Dubrovnik, od kojih su sve suvlasnice LIBERTAS-DUBROVNIK d.o.o.

Prijedlog Ugovora s prilozima prihvatila je Radna skupina, a tekst istog je usuglašen je s Ministarstvom mora, prometa i infrastrukture.

Sklapanje ugovora usklađenog s ranije navedenim Uredbama i Direktivama najvažniji je preduvjet za povlačenje sredstava iz EU fondova za obnovu voznog parka LIBERTAS-DUBROVNIK d.o.o. za koju je svrhu određeno 18.000.000,00 kn što bi trebalo biti dostatno za nabavku 9-11 autobusa (ovisno o cijeni koja će se postići na javnom nadmetanju) u cijelosti financiranih sredstvima iz EU (85%) i  Ministarstva mora, prometa i infrastrukture (15%).

U svezi iznesenoga predlaže se sljedeći

Z A K L J U Č A K

1. Utvrđuje se prijedlog Zaključka o sklapanju Ugovora o pružanju komunalne usluge i o naknadi troškova prijevoza putnika u javnom prometu i upućuje se Gradskom vijeću Grada Dubrovnika na raspravljanje i donošenje
2. Izvjestitelj u ovoj točki bit će:
3. Gradonačelnik Mato Franković
4. Privremeni pročelnik Zlatko Uršić

Privremeni pročelnik

Zlatko Uršić, dipl. iur.

DOSTAVITI:

1. Gradonačelnik, ovdje
2. Služba Gradskog vijeća Grada Dubrovnika, ovdje
3. Evidencija
4. Pismohrana